title: 2011/382/EU: Odluka Komisije od 24. lipnja 2011. o utvrđivanju ekoloških mjerila za dodjelu znaka za okoliš EU-a za deterdžente za ručno pranje posuđa (priopćena pod brojem dokumenta C(2011) 4448)  Tekst značajan za EGP

text:
                  15/Sv. 17

                  HR

                  Službeni list Europske unije

                  268

            32011D0382

                  L 169/40

                  SLUŽBENI LIST EUROPSKE UNIJE

            ODLUKA KOMISIJE
      od 24. lipnja 2011.
      o utvrđivanju ekoloških mjerila za dodjelu znaka za okoliš EU-a za deterdžente za ručno pranje posuđa
      (priopćena pod brojem dokumenta C(2011) 4448)
      (Tekst značajan za EGP)
      (2011/382/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s Uredbom (EZ) br. 66/2010, znak za okoliš EU-a može se dodijeliti onim proizvodima koji tijekom čitavog životnog ciklusa imaju smanjeno štetno djelovanje na okoliš.

                  (2)

                  Uredbom (EZ) br. 66/2010 propisuje se da se posebna mjerila za dodjelu znaka za okoliš Europske unije utvrđuju prema skupinama proizvoda.

                  (3)

                  Odlukom Komisije 2005/342/EZ (2) utvrđena su ekološka mjerila i s njima povezani zahtjevi u pogledu procjene i provjere za deterdžente za ručno pranje posuđa, koji važe do 30. lipnja 2011.

                  (4)

                  Ta su mjerila ponovno pregledana s obzirom na tehnološki napredak. Nova mjerila te s njima povezani zahtjevi u pogledu procjene i provjere trebaju vrijediti četiri godine od datuma donošenja ove odluke.

                  (5)

                  Odluku 2005/342/EZ radi jasnoće treba zamijeniti.

                  (6)

                  Proizvođačima čijim je proizvodima dodijeljen znak za okoliš EU-a za deterdžente za ručno pranje posuđa prema mjerilima koja su utvrđena Odlukom 2005/342/EZ, treba omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima. Proizvođačima također treba biti odobreno podnošenje zahtjeva prema mjerilima utvrđenima u Odluci 2005/342/EZ ili prema mjerilima utvrđenima u ovoj odluci, do prestanka važenja te odluke.

                  (7)

                  Mjere predviđene ovom odlukom u skladu su s mišljenjem Odbora uspostavljenog člankom 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Skupina proizvoda „deterdženti za ručno pranje posuđa” obuhvaća sve deterdžente namijenjene za ručno pranje posuda, kuhinjskog porculana, jedaćeg pribora, lonaca, tava, kuhinjskog pribora i tako dalje.
      Ova skupina proizvoda obuhvaća proizvode namijenjene i za kućnu i za profesionalnu upotrebu. Proizvodi su smjesa kemijskih tvari i ne smiju sadržavati mikroorganizme koje namjerno dodaje proizvođač.
      Članak 2.
      Za potrebe ove odluke vrijede sljedeće definicije:

                  1.

                  „tvar” znači kemijski element i njegovi spojevi u prirodnom stanju ili dobiveni bilo kojim proizvodnim procesom, uključujući i svaki dodatak potreban za očuvanje stabilnosti proizvoda kao i svako onečišćenje koje nastaje tijekom procesa, osim otapala koje se može odijeliti, a da ne utječe na stabilnost tvari niti mijenja njezin sastav;

                  2.

                  „proizvod” (ili smjesa) znači smjesa ili otopina sastavljena od dviju ili više tvari koje ne reagiraju.

            Članak 3.
      Da bi mu bio dodijeljen znak za okoliš EU-a za proizvode u skladu s Uredbom (EZ) br. 66/2010, proizvod mora pripadati skupini proizvoda ‚deterdženti za ručno pranje posuđa’ prema definiciji iz članka 1. ove odluke i ispunjavati mjerila i s njima povezane zahtjeve u pogledu procjene i provjere koji su utvrđeni u Prilogu ovoj Odluci.
      Članak 4.
      Ekološka mjerila za skupinu proizvoda „deterdženti za ručno pranje posuđa” te s njima povezani zahtjevi u pogledu procjene i provjere vrijede četiri godine od datuma donošenja ove odluke.
      Članak 5.
      Za administrativne potrebe skupini proizvoda „deterdženti za ručno pranje posuđa” dodjeljuje se brojčana oznaka „019”.
      Članak 6.
      Odluka 2005/342/EZ stavlja se izvan snage.
      Članak 7.
      1.   Odstupajući od članka 6., zahtjevi za znak za okoliš EU-a za proizvode koji su obuhvaćeni skupinom proizvoda ‚deterdženti za ručno pranje posuđa’, koji su podneseni prije datuma donošenja ove odluke, ocjenjuju se u skladu s uvjetima utvrđenima Odlukom 2005/342/EZ.
      2.   Zahtjevi za znak za okoliš EU-a za proizvode koji su obuhvaćeni skupinom proizvoda „deterdženti za ručno pranje posuđa”, koji su podneseni od datuma donošenja ove odluke, ali najkasnije do 30. lipnja 2011., mogu se temeljiti na mjerilima koja su utvrđena Odlukom 2005/342/EZ ili na mjerilima koja su utvrđena ovom odlukom. Ti zahtjevi ocjenjuju se u skladu s mjerilima na kojima su temeljeni.
      3.   Ako se znak za okoliš dodjeljuje na temelju zahtjeva ocijenjenog u skladu s mjerilima utvrđenima Odlukom 2005/360/EZ, taj znak za okoliš može se koristiti dvanaest mjeseci od datuma donošenja ove odluke.
      Članak 8.
      Ova je odluka upućena državama članicama.

         Sastavljeno u Bruxellesu 24. lipnja 2011.

               Za Komisiju

            Janez POTOČNIK

               Član Komisije

         (1)  SL L 27, 30.1.2010., str. 1.

         (2)  SL L 115, 4.5.2005., str. 9.

         PRILOG

            OKVIR

            Ciljevi mjerila

         Cilj ovih mjerila je posebno promicanje proizvoda koji ispuštaju manje toksičnih i drugih onečišćujućih tvari u vodeni okoliš, smanjivanje ili sprečavanje rizika za zdravlje ili okoliš povezanih s upotrebom opasnih tvari, smanjivanje ambalažnog otpada na najmanju moguću mjeru, informiranje koje će kupcu omogućiti da upotrebljava proizvod na djelotvoran način, te smanjivanje opterećenja okoliša na najmanju moguću mjeru.

            MJERILA

                     1.

                     Toksičnost za vodene organizme

                     2.

                     Biorazgradivost površinski aktivnih tvari

                     3.

                     Isključene ili ograničene tvari i smjese

                     4.

                     Mirisi

                     5.

                     Nagrizajuća svojstva

                     6.

                     Zahtjevi u pogledu ambalaže

                     7.

                     Prikladnost za predviđenu namjenu

                     8.

                     Upute korisnicima

                     9.

                     Informacije na znaku za okoliš EU-a

            Zahtjevi u pogledu procjene i provjere

         (a)   Zahtjevi
         Posebni zahtjevi u pogledu procjene i provjere navedeni su u svakom mjerilu.
         Ako podnositelj zahtjeva mora dostaviti izjave, dokumentaciju, analize, izvješća o ispitivanjima ili druge dokaze o ispunjavanju mjerila, podrazumijeva se da oni mogu potjecati od podnositelja zahtjeva i/ili njegovih i/ili njihovih dobavljača itd., ovisno o slučaju.
         Ako je moguće, ispitivanja trebaju provesti laboratoriji koji zadovoljavaju opće zahtjeve norme EN ISO 17025 ili druge istovrijedne norme.
         Prema potrebi se osim ispitnih metoda navedenih za svako mjerilo mogu koristiti i druge metode i norme, ako ih nadležno tijelo koje procjenjuje zahtjev prihvati kao jednakovrijedne.
         Dodatak I. upućuje na Bazu podataka o sastojcima deterdženata (popis DID), u kojoj su navedeni sastojci koji se u najčešće koriste u formulacijama deterdženata. Iz tog se popisa izvode podaci za izračun kritičnog dilucijskog volumena (CDV) i za ocjenjivanje biorazgradivosti sastojaka. Za tvari koje nisu na popisu DID dane su smjernice za izračun ili ekstrapoliranje odgovarajućih podataka. Najnovija inačica popisa DID dostupna je na internetskoj stranici znaka za okoliš Europske unije ili putem internetskih stranica pojedinačnih nadležnih tijela.
         Nadležna tijela mogu prema potrebi zatražiti prateću dokumentaciju i mogu izvršiti neovisne provjere.
         (b)   Pragovi mjerenja
         Sve tvari u proizvodu, uključujući aditive (tj. konzervanse ili stabilizatore), čija koncentracija prekoračuje 0,010 % masenog udjela konačne formulacije moraju ispunjavati mjerila za dodjelu znaka za okoliš EU-a, osim mjerila 1. koje se primjenjuje na sve namjerno dodane tvari neovisno o njihovoj masi. Onečišćenja koja nastaju u procesu proizvodnje sastojaka, a koja su prisutna u koncentracijama većim od 0,010 % masenog udjela, također moraju ispunjavati mjerila.
         (c)   Referentna doza
         Kod izračuna u svrhu dokaza usklađenosti s mjerilima za dodjelu znaka za okoliš EU-a i ispitivanja sposobnosti čišćenja deterdženata za ručno pranje posuđa kao referentna se doza uzima doza u gramima proizvoda koju proizvođač preporučuje za pranje normalno prljavog posuđa u 1 litri vode.

            MJERILA ZA DODJELU ZNAKA ZA OKOLIŠ EU-a

            Mjerilo 1. —   Toksičnost za vodene organizme

         Kritični dilucijski volumen (CDVkronični) svakog sastojka i. računa se pomoću sljedeće jednadžbe:

         pri čemu je masa(i) masa tvari (u gramima) sadržana u dozi koju proizvođač preporučuje za 1 litru vode za pranje posuđa. DF(i) je faktor razgradnje tvari, a TFkronični(i) je faktor kronične toksičnosti tvari (u miligramima po litri).
         Kao vrijednosti DF i TF kronični upotrebljavaju se vrijednosti navedene u dijelu A baze podataka o sastojcima deterdženata (dio A popisa DID) (Dodatak I.). Ako predmetna tvar nije sadržana u dijelu A popisa DID, podnositelj zahtjeva mora te vrijednosti procijeniti slijedeći pristup opisan u dijelu B popisa DID (Dodatak I.). Zbroj vrijednosti CDVkronični svih sastojaka čini vrijednost CDVkronični proizvoda.
         CDVkronični se računa za dozu u gramima proizvoda koju proizvođač preporučuje za pranje normalno prljavog posuđa u 1 litri vode. CDVkronični po preporučenoj dozi za 1 litru vode za pranje posuđa ne smije prekoračiti 3 800 litara.

            Procjena i provjera: nadležnom tijelu se dostavlja točna formulacija proizvoda uz detalje o izračunu CDVkroničnog kojim se dokazuje sukladnost s ovim mjerilom.

            Mjerilo 2. —   Biorazgradivost površinski aktivnih tvari

         (a)   Laka biorazgradivost (aerobna)
         Svaka površinski aktivna tvar upotrijebljena u proizvodu mora biti lako biorazgradiva.

            Procjena i provjera: nadležnom se tijelu dostavlja točna formulacija proizvoda kao i opis djelovanja svake tvari. U dijelu A popisa DID (Dodatak I.) navedeno je li određena površinski aktivna tvar aerobno biorazgradiva ili nije (površinski aktivne tvari za koje je u stupcu za aerobnu razgradivost unesena oznaka „R” su lako biorazgradive). Za površinski aktivne tvari koji nisu uključene u dio A popisa DID treba osigurati relevantne informacije iz literature ili drugih izvora ili odgovarajuće rezultate ispitivanja koji pokazuju da su aerobno biorazgradive. Ispitivanja lake biorazgradivosti moraju biti u skladu s onima iz Uredbe (EZ) br. 648/2004 Europskog parlamenta i Vijeća od 31. ožujka 2004. o deterdžentima (1). Površinski aktivne tvari se smatraju biorazgradivima ako razina biorazgradivosti (mineralizacije) izmjerena prema jednom od sljedećih pet testova iznosi najmanje 60 % u 28 dana: ispitivanje prisustva CO2 headspace tehnikom (OECD 310), modificirani Sturmov test kojim se ispituje stvaranje ugljičnog dioksida (CO2) (OECD 301B; Uredba Vijeća (EZ) br. 440/2008 (2), metoda C.4-C), test u zatvorenoj boci (OECD 301D; Uredba (EZ) br. 440/2008, metoda C.4-E), manometrijska respirometrija (OECD 301F; Uredba (EZ) br. 440/2008, metoda C.4-D), ili test MITI (I) (OECD 301C; Uredba (EZ) br. 440/2008, metoda C.4-F), ili istovrijedni testovi u skladu s ISO normama. Ovisno o fizikalnim svojstvima površinski aktivne tvari, za potvrđivanje lake biorazgradivosti može se koristiti jedan od sljedećih testova, ako je razina biorazgradnje najmanje 70 % u 28 dana: test opadanja otopljenoga organskog ugljika (DOC) (OECD 301A; Uredba (EZ) br. 440/2008, metoda C.4-A) ili modificirano OECD-ovo ispitivanje opadanja organskog ugljika (DOC) (OECD 301E; Uredba (EZ) br. 440/2008, metoda C.4-B), ili istovrijedni testovi u skladu s ISO normama. Primjenjivost ispitnih metoda koje se temelje na mjerenju otopljenog organskog ugljika moraju biti opravdane na odgovarajući način, budući da te metode mogu proizvesti rezultate koji se odnose na odstranjivanje, a ne na biorazgradivost. U testiranju lake biorazgradivosti prethodno prilagođavanje se ne primjenjuje. Načelo desetodnevnog okna se ne primjenjuje.
         (b)   Anaerobna biorazgradivost
         U proizvodu se unutar dolje navedene granice smiju koristiti površinski aktivne tvari koje nisu biorazgradive u anaerobnim uvjetima pod uvjetom da nisu razvrstane u razred opasnosti H400/R50 (Vrlo otrovno za vodeni okoliš).
         Ukupna masa takvih površinski aktivnih tvari koje nisu biorazgradive u anaerobnim uvjetima ne smije prekoračiti 0,20 grama po preporučenoj dozi za 1 litru vode za pranje posuđa.

            Procjena i provjera: nadležnom se tijelu dostavlja točna formulacija proizvoda kao i opis djelovanja svake tvari. U dijelu A popisa DID (Dodatak I.) navedeno je li određena površinski aktivna tvar anaerobno biorazgradiva ili nije (površinski aktivne tvari za koje je u stupcu za anaerobnu razgradivost unesena oznaka „Y” su biorazgradive u anaerobnim uvjetima). Za površinski aktivne tvari koji nisu uključene u popis DID (SL L 115, 4.5.2005., str. 18. dio A) treba osigurati relevantne informacije iz literature ili drugih izvora ili odgovarajuće rezultate ispitivanja koji pokazuju da su anaerobno biorazgradive. Referentni testovi za anaerobnu biorazgradivost su OECD 311, ISO 11734, ECETOC br. 28 (lipanj 1988.) ili neka druga istovrijedna ispitna metoda kod koje se zahtijeva konačna biorazgradivost od najmanje 60 % u anaerobnim uvjetima. Metode ispitivanja kod kojih se simuliraju uvjeti u relevantnoj anaerobnoj sredini također se mogu koristiti za dokazivanje da je u anaerobnim uvjetima postignuta konačna razgradivost od 60 % (vidjeti Dodatak II.).

            Mjerilo 3. —   Isključene ili ograničene tvari i smjese

         Zahtjevi navedeni dalje u tekstu pod (a), (b) i (c) primjenjuju se na svaku tvar ili smjesu, uključujući biocide, bojila i mirise, čiji maseni udio u konačnom proizvodu prekoračuje 0,010 %. To uključuje i svaku tvar u bilo kojoj smjesi korištenoj u formulaciji čiji maseni udio u konačnom proizvodu prekoračuje 0,010 %. U slučaju nano oblika koji se namjerno dodaju proizvodu, usklađenost s mjerilom 3.(c) mora se dokazati za bilo koju koncentraciju.
         (a)   Isključene određene tvari
         Sljedeće tvari ne smiju biti sadržane u proizvodu, bilo kao dio formulacije ili kao dio bilo koje smjese sadržane u formulaciji:

                     —

                     alkilfenoletoksilati (APEO) i njihovi derivati

                     —

                     EDTA (etilendiamintetraoctena kiselina) i njezine soli

                     —

                     5-bromo-5-nitro-1,3-dioksan

                     —

                     2-bromo-2-nitropropan-1,3-diol

                     —

                     diazolinidilurea

                     —

                     formaldehid

                     —

                     natrijev hidroksimetilglicinat

                     —

                     nitromošus i policiklični mošusi, uključujući primjerice:

                                 —

                                 mošus ksilen: 5-terc-butil-2,4,6-trinitro-m-ksilen

                                 —

                                 mošus ambret: 4-terc-butil-3-metoksi-2,6-dinitrotoluen

                                 —

                                 mosken: 1,1,3,3,5-pentametil-4,6-dinitroindan

                                 —

                                 mošus tibetin: 1-terc-butil-3,4,5-trimetil-2,6-dinitrobenzen

                                 —

                                 mošus keton: 4’-terc-butil-2’,6’-dimetil-3’,5’-dinitroacetafenon

                                 —

                                 HHCB (1,3,4,6,7,8-heksahidro-4,6,6,7,8,8-heksametilciklopenta(g)-2-benzopiran)

                                 —

                                 AHTN (6-acetil-1,1,2,4,4,7-heksametiltetralin).

            Procjena i provjera: podnositelj zahtjeva dostavlja izjavu, prema potrebi popraćenu izjavama proizvođača, kojom potvrđuje da navedene tvari nisu sadržane u proizvodu.
         (b)   Kvartarne soli amonijaka koje nisu lako biorazgradive ne smiju se koristiti, bilo kao dio formulacije ili kao dio bilo koje smjese sadržane u formulaciji.

            Procjena i provjera: podnositelj zahtjeva dostavlja dokumentaciju kojom se dokazuje biorazgradivost svake kvartarne soli amonijaka koja je upotrijebljena.
         (c)   Opasne tvari i smjese
         U skladu s člankom 6. stavkom 6. Uredbe (EZ) br. 66/2010 o znaku za okoliš EU-a, proizvod ili njegovi dijelovi ne smiju sadržavati tvari (u bilo kojem obliku, uključujući nano oblike) koje ispunjavaju mjerila za razvrstavanje u razrede opasnosti s niže navedenim oznakama upozorenja ili R-oznakama u skladu s Uredbom (EZ) br. 1272/2008 Europskog parlamenta i Vijeća (3) ili Direktivom Vijeća 67/548/EEZ (4), niti tvari iz članka 57. Uredbe (EZ) br. 1907/2006 Europskog parlamenta i Vijeća (5). Niže navedene oznake upozorenja općenito se odnose na tvari. Međutim, za smjese enzima i mirisa za koje nisu dostupne informacije o sastojcima primjenjuju se pravila razvrstavanja za smjese.
         Popis oznaka upozorenja i R-oznaka:

                     Oznaka upozorenja (6)

                     R-oznaka (7)

                     H300 Smrtonosno ako se proguta

                     R28

                     H301 Otrovno ako se proguta

                     R25

                     H304 Može biti smrtonosno ako se proguta i unese u dišni sustav

                     R65

                     H310 Smrtonosno u dodiru s kožom

                     R27

                     H311 Otrovno u dodiru s kožom

                     R24

                     H330 Smrtonosno ako se udiše

                     R23; R26

                     H331 Otrovno ako se udiše

                     R23

                     H340 Može izazvati genetska oštećenja

                     R46

                     H341 Sumnja na moguće izazivanje genetskih oštećenja

                     R68

                     H350 Može uzrokovati rak

                     R45

                     H350i Može uzrokovati rak ako se udiše

                     R49

                     H351 Sumnja na moguće uzrokovanje raka

                     R40

                     H360F Može štetno djelovati na plodnost

                     R60

                     H360D Može naškoditi nerođenom djetetu

                     R61

                     H360FD Može štetno djelovati na plodnost. Može naškoditi nerođenom djetetu

                     R60-61

                     H360Fd Može štetno djelovati na plodnost. Sumnja na mogućnost štetnog djelovanja na nerođeno dijete

                     R60-63

                     H360Df Može naškoditi nerođenom djetetu. Sumnja na moguće štetno djelovanje na plodnost

                     R61-62

                     H361f Sumnja na moguće štetno djelovanje na plodnost

                     R62

                     H361d Sumnja na mogućnost štetnog djelovanja na nerođeno dijete

                     R63

                     H361fd Sumnja na moguće štetno djelovanje na plodnost. Sumnja na mogućnost štetnog djelovanja na nerođeno dijete

                     R62-63

                     H362 Može štetno djelovati na djecu koja se hrane majčinim mlijekom

                     R64

                     H370 Uzrokuje oštećenje organa

                     R39/23; R39/24; R39/25; R39/26; R39/27; R39/28

                     H371 Može uzrokovati oštećenje organa

                     R68/20; R68/21; R68/22

                     H372 Uzrokuje oštećenje organa tijekom produljene ili ponavljane izloženosti

                     R48/25; R48/24; R48/23

                     H373 Može uzrokovati oštećenje organa tijekom produljene ili ponavljane izloženosti

                     R48/20; R48/21; R48/22

                     H400 Vrlo otrovno za vodeni okoliš

                     R50

                     H410 Vrlo otrovno za vodeni okoliš s dugotrajnim učincima

                     R50-53

                     H411 Otrovno za vodeni okoliš s dugotrajnim učincima

                     R51-53

                     H412 Štetno za vodeni okoliš s dugotrajnim učincima

                     R52-53

                     H413 Može uzrokovati dugotrajne štetne učinke na vodeni okoliš

                     R53

                     EUH059 Opasno za ozonski sloj

                     R59

                     EUH029 U dodiru s vodom oslobađa otrovni plin

                     R29

                     EUH031 U dodiru s kiselinama oslobađa otrovni plin

                     R31

                     EUH032 U dodiru s kiselinama oslobađa vrlo otrovni plin

                     R32

                     EUH070 Otrovno u dodiru s očima

                     R39-41

                     Tvari koje izazivaju preosjetljivost

                     H334 Ako se udiše može izazvati simptome alergije ili astme ili poteškoće s disanjem

                     R42

                     H317 Može izazvati alergijsku reakciju na koži

                     R43

               Gornji se zahtjev ne primjenjuje na tvari ili smjese čija se svojstva mijenjaju nakon obrade (npr. više nisu biološki dostupne ili im se mijenja kemijski sastav) zbog čega uočena opasnost prestaje postojati.
         Odstupanja: na sljedeće tvari ili smjese izričito se ne primjenjuje ovaj zahtjev:

                     Površinski aktivne tvari
                     U koncentracijama < 25 % u proizvodu (*)

                     H400 Vrlo otrovno za vodeni okoliš

                     R 50

                     Mirisi

                     H412 Štetno za vodeni okoliš s dugotrajnim učincima

                     R52-53

                     Enzimi (**)

                     H334 Ako se udiše može izazvati simptome alergije ili astme ili poteškoće s disanjem

                     R42

                     Enzimi (**)

                     H317 Može izazvati alergijsku reakciju na koži

                     R43

                     NTA (nitriltriacetat) kao nečistoća u MGDA i GLDA (***)

                     H351 Sumnja na moguće uzrokovanje raka

                     R40

            Procjena i provjera: podnositelj zahtjeva nadležnom tijelu dostavlja točnu formulaciju proizvoda. Podnositelj zahtjeva dokazuje sukladnost s ovim mjerilom za tvari u proizvodu na temelju informacija koje minimalno sadrže podatke utvrđene u Prilogu VII. Uredbi (EZ) br. 1907/2006. Te informacije moraju biti specifične za onaj oblik tvari, uključujući nano oblike, koja se koristi u proizvodu. Za tu namjenu podnositelj dostavlja izjavu o sukladnosti s ovim mjerilom, uz koju dostavlja popis sastojaka i povezanih sigurnosnih listova u skladu s Prilogom II. Uredbi (EZ) br. 1907/2006 za proizvod kao i za sve tvari navedene u formulaciji ili formulacijama. U sigurnosnim listovima navode se granične vrijednosti koncentracija u skladu s člankom 31. Uredbe (EZ) br. 1907/2006.
         (d)   Tvari s popisa u skladu s člankom 59. stavkom 1. Uredbe (EZ) br. 1907/2006
         Nisu moguća odstupanja od isključenja iz članka 6. stavka 6. Uredbe (EZ) br. 66/2010 u pogledu tvari koje su identificirane kao tvari vrlo visokog rizika i uključene u popis koji je predviđen člankom 59. Uredbe (EZ) br. 1907/2006, a koje su prisutne u smjesama u koncentracijama većim od 0,010 %.

            Procjena i provjera: popis tvari koje su identificirane kao tvari vrlo visokog rizika i uključene u popis kandidata u skladu s člankom 59. Uredbe (EZ) br. 1907/2006 dostupan je na sljedećoj adresi:
         http://echa.europa.eu/chem_data/authorisation_process/candidate_list_table_en.asp
         Na popis se upućuje na datum podnošenja zahtjeva.
         U sigurnosnim listovima navode se granične vrijednosti koncentracija u skladu s člankom 31. Uredbe (EZ) br. 1907/2006.
         (e)   Biocidi

                     i.

                     Proizvod smije sadržavati biocide samo u svrhu konzerviranja proizvoda i to u dozi koja odgovara isključivo toj namjeni. To se ne odnosi na površinski aktivne tvari koje također mogu imati biocidna svojstva.

                        Procjena i provjera: podnositelj zahtjeva dostavlja primjerke sigurnosnih listova za sve dodane konzervanse, zajedno s podacima o njihovoj točnoj koncentraciji u konačnom proizvodu. Proizvođač ili dobavljač konzervansa daje podatke o dozama koje su potrebne za konzerviranje proizvoda.

                     ii.

                     Na ambalaži je zabranjeno navoditi tvrdnje ili davati naznake, ili na bilo koji drugi način poručivati da proizvod ima antimikrobno djelovanje.

                        Procjena i provjera: podnositelj zahtjeva dostavlja nadležnom tijelu tekstove i prijelome koji se koriste na svakoj vrsti ambalaže i/ili uzorak svake vrste ambalaže.

                     iii.

                     Dozvoljeni su biocidi koji se koriste za konzerviranje proizvoda, bilo kao dio formulacije ili kao dio bilo koje smjese uključene u formulaciju, i koji su razvrstani u razrede opasnosti H410/R50-53 ili H411/R51-53 u skladu s Direktivom 67/548/EEZ, Direktivom 1999/45/EZ Europskog parlamenta i Vijeća (8) ili Uredbom (EZ) br. 1272/2008, ali samo ako njihov potencijal bioakumulacije pokazuje svojstvo log Pow (log koeficijenta raspodjele oktanol/voda)< 3,0 ili eksperimentalno utvrđeni faktor biokoncentracije BCF ≤ 100.

                        Procjena i provjera: podnositelj zahtjeva dostavlja primjerke sigurnosnih listova za sve biocide, zajedno s dokumentacijom o koncentracijama biocida u konačnom proizvodu.

            Mjerilo 4. —   Mirisi

                     (a)

                     Proizvod ne smije sadržavati mirise koji sadržavaju nitromošuse ili policiklične mošuse (kako je navedeno u mjerilu 3.(a)).

                     (b)

                     Svi sastojci koji se proizvodu dodaju kao mirisi moraju biti izrađeni i/ili se njima mora rukovati u skladu s kodeksom prakse Međunarodnog udruženja za mirise. Kodeks je dostupan na internetskoj stranici Međunarodnog udruženja za mirise: http://www.ifraorg.org.

                     (c)

                     Mirisne tvari na koje se primjenjuje obveza navođenja predviđena Uredbom (EZ) br. 648/2004 o deterdžentima (Prilog VII.), a koje već nisu isključene u skladu s mjerilom 3.(c) i (ostale) mirisne tvari koje su razvrstane u razrede opasnosti H317/R43 (Može izazvati alergijsku reakciju na koži) i/ili H334/R42 (Ako se udiše može izazvati simptome alergije ili astme ili poteškoće s disanjem) ne smiju biti prisutne u količinama ≥ 0,010 % (≥ 100 ppm) po pojedinoj tvari.

                     (d)

                     U deterdžentima za ručno pranje posuđa namijenjenima za profesionalnu upotrebu ne smiju se koristiti mirisi.

            Procjena i provjera: nadležnom se tijelu dostavlja izjava o sukladnosti sa svakim dijelom mjerila (a), (b) i (d). Za mjerilo (c) podnositelj zahtjeva dostavlja potpisanu izjavu o sukladnosti u kojoj navodi količinu mirisa u proizvodu. Podnositelj zahtjeva također dostavlja izjavu proizvođača mirisa u kojoj se navodi sadržaj svake tvari u mirisu koja je uključena u Prilog III. dio I. Direktive 76/768/EEZ (9), kao i sadržaj (ostalih) tvari koje su razvrstane u razrede opasnosti H317/R43 i/ili R42/H334.

            Mjerilo 5. —   Nagrizajuća svojstva

         Proizvod ne smije biti razvrstan u „nagrizajuće” (C) smjese razreda opasnosti R34 ili R35 u skladu s Direktivom 1999/45/EZ ili u smjese „kategorije za kožu 1” u skladu s Uredbom (EZ) br. 1272/2008.

            Procjena i provjera: podnositelj zahtjeva nadležnom tijelu dostavlja podatke o točnim koncentracijama svih tvari upotrijebljenih u proizvodu, bilo kao dio formulacije ili kao dio bilo koje smjese sadržane u formulaciji, koje su razvrstane kao „nagrizajuće” (C) smjese razreda opasnosti R34 ili R35 u skladu s Direktivom 1999/45/EZ ili kao smjese „kategorije za kožu 1” u skladu s Uredbom (EZ) br. 1272/2008, zajedno s primjercima sigurnosnih listova.

            Mjerilo 6. —   Zahtjevi u pogledu ambalaže

                     (a)

                     Plastika koja je upotrijebljena za primarnu ambalažu mora biti označena u skladu s Direktivom 94/62/EZ Europskog parlamenta i Vijeća od 20. prosinca 1994. o ambalaži i ambalažnom otpadu (10) ili normom DIN 6120, dijelom 1. i 2. u vezi s normom DIN 7728 dijelom 1.

                     (b)

                     Ako je primarna ambalaža izrađena od recikliranog materijala, svaki navod s tim u vezi na ambalaži mora biti u skladu s normom ISO 14021 „Oznake i deklaracije o zaštiti okoliša – samodeklariranje o zaštiti okoliša (oznake za okoliš tipa II.)”.

                     (c)

                     U plastičnoj se ambalaži smiju koristiti samo oni ftalati koji su u trenutku podnošenja ocijenjeni u pogledu rizika i nisu razvrstani u skladu s mjerilom 3.(c).

                     (d)

                     Omjer mase i učinkovitosti (WUR) primarne ambalaže ne smije prekoračiti sljedeće vrijednosti:

                                 Vrsta proizvoda

                                 WUR

                                 Deterdženti za ručno pranje posuđa (koncentrat)

                                 1,20 grama ambalaže po litri korištene tekućine (vode za pranje posuđa)

                           Omjer mase i učinkovitosti računa se samo za primarnu ambalažu (uključujući poklopce, čepove i ručne pumpice/raspršilice) pomoću sljedeće formule:

                     pri čemu je

                                 Wi

                                 =

                                 masa (u gramima) primarne ambalaže i. uključujući etiketu, ako postoji.

                                 Ui

                                 =

                                 masa (u gramima) ne-recikliranog materijala u primarnoj ambalaži i. Ako je udio recikliranog materijala u primarnoj ambalaži 0 %, tada je Ui = Wi.

                                 Di

                                 =

                                 broj funkcionalnih doza (= broj količina koje proizvođač preporučuje za 1 litru vode za pranje) sadržanih u primarnoj ambalaži i.

                                 ri

                                 =

                                 broj recikliranja, tj. broj korištenja primarne ambalaže i. za istu namjenu kroz sustav povrata ambalaže ili ponovnog punjenja (ri = 1 ako se ambalaža ne koristi ponovno za istu namjenu. Ako se ambalaža koristi ponovno, ri je postavljen na 1 osim ako podnositelj zahtjeva ne dokaže veći broj).

            Procjena i provjera: podnositelj zahtjeva nadležnom tijelu dostavlja izračun omjera mase i učinkovitosti proizvoda uz izjavu o sukladnosti sa svakim dijelom ovog mjerila. Za mjerilo (c) podnositelj zahtjeva dostavlja ispunjenu i potpisanu izjavu o sukladnosti.

            Mjerilo 7. —   Prikladnost za predviđenu namjenu

         Proizvod mora biti prikladan za predviđenu namjenu i udovoljavati potrebama potrošača.
         Učinkovitosti i kapacitet pranja moraju biti jednaki ili bolji od svojstava generičkog referentnog proizvoda koji je definiran dalje u tekstu.

            Procjena i provjera: učinkovitosti i kapacitet pranja ispituju se pomoću prikladnog i opravdanog laboratorijskog testa radnih karakteristika, koji se izvodi i o kojem se izvješćuje u okviru utvrđenih parametara navedenih u „Okviru za ispitivanje radnih karakteristika deterdženata za ručno pranje posuđa” koji je dostupan na adresi:
         http://ec.europa.eu/environment/ecolabel/ecolabelled_products/categories/hand_dishwashing_detergents_en.htm
         Generički referentni deterdžent je onaj propisan u IKW testu radnih karakteristika „Preporuke za ocjenjivanje kvalitete učinkovitosti pranja deterdženata za ručno pranje posuđa” (SÖFW-Journal, 128, 5, str. 11.-15., 2002.) koji je prilagođen tako da doza u testu radnih karakteristika iznosi 2,5 mililitra referentnog deterdženta na 5 litara vode.
         Metoda iz IKW testa radnih karakteristika „Preporuke za ocjenjivanje kvalitete učinkovitosti pranja deterdženata za ručno pranje posuđa” (SÖFW-Journal, 128, 5, str. 11.-15., 2002.) može se primijeniti uz navedenu prilagodbu, a dostupna je na adresi: http://www.ikw.org/pdf/broschueren/EQ_Handgeschirr_e.pdf

            Mjerilo 8. —   Upute korisnicima

         Na ambalaži proizvoda navode se sljedeće informacije:

                     (a)

                     „Ne koristite tekuću vodu, već potopite posuđe i koristite preporučene doze” (ili istovrijedan tekst);

                     (b)

                     informacije o preporučenoj dozi naznačuju se na ambalaži u primjerenoj veličini i na vidljivoj pozadini. Informacije se izražavaju u mililitrima (i čajnim žličicama) proizvoda na 5 litara vode za pranje posuđa za „prljavo” i „manje prljavo” posuđe;

                     (c)

                     navođenje približnoga broja pranja koja potrošač može obaviti s jednom bocom proizvoda se preporučuje, ali nije obvezno.

               Taj se broj izračunava dijeljenjem volumena proizvoda s dozom potrebnom za 5 litara vode za pranje prljavoga posuđa.

            Procjena i provjera: podnositelj zahtjeva dostavlja nadležnom tijelu uzorak ambalaže, uključujući etiketu, uz izjavu o sukladnosti sa svakim dijelom ovog mjerila.

            Mjerilo 9. —   Informacije na znaku za okoliš Europske unije

         Po želji se može postaviti znak s tekstualnim okvirom koji sadržava sljedeći tekst:

                     „—

                     smanjeno štetno djelovanje na vodene organizme,

                     —

                     smanjena upotreba opasnih tvari,

                     —

                     smanjen ambalažni otpad,

                     —

                     jasne upute korisnicima.”

               Smjernice za moguće korištenje znaka s tekstualnim okvirom dostupne su u „Smjernicama za korištenje logotipa znaka za okoliš Europske unije” na adresi: http://ec.europa.eu/environment/ecolabel/promo/logos_en.htm.

            Procjena i provjera: podnositelj zahtjeva nadležnom tijelu dostavlja uzorak znaka, uz izjavu o sukladnosti s ovim mjerilom.

            (1)  SL L 104, 8.4.2004., str. 1.

            (2)  SL L 142, 31.5.2008., str. 1.

            (3)  SL L 353, 31.12.2008., str. 1.

            (4)  SL 196, 16.8.1967., str. 1.

            (5)  SL L 396, 30.12.2006., str. 1.

            (6)  U skladu s Uredbom (EZ) br. 1272/2008.

            (7)  U skladu s Direktivom 67/548/EEZ.

            (*)  Postotak se mora podijeliti faktorom M koji je utvrđen u skladu s Uredbom (EZ) br. 1272/2008.

            (**)  Uključujući stabilizatore i druge pomoćne tvari u pripravcima.

            (***)  U koncentracijama manjim od 1,0 % sirovine pod uvjetom da je ukupna koncentracija u konačnom proizvodu manja od 0,10 %.

            (8)  SL L 200, 30.7.1999., str. 1.

            (9)  SL L 262, 27.9.1976., str. 169.

            (10)  SL L 365, 31.12.1994., str. 10.

            Dodatak I.

               Baza podataka o sastojcima deterdženata (popis DID)

            Popis DID (dio A) je popis koji sadrži informacije o toksičnosti za vodeni okoliš i biorazgradivosti sastojaka koji se u najčešće koriste u formulacijama deterdženata. Popis sadrži informacije o toksičnosti za vodeni okoliš i biorazgradivosti niza tvari koje se koriste u proizvodima za pranje i čišćenje. Popis nije sveobuhvatan, ali se u dijelu B popisa DID navode smjernice za utvrđivanje odgovarajućih parametara za tvari koje nisu na popisu DID (npr. faktora toksičnosti TF i faktora razgradnje DF, koji se koriste za izračun kritičnog dilucijskog volumena). Popis predstavlja generički izvor informacija i prisutnost tvari na popisu DID ne znači da je ona automatski odobrena za uporabu u proizvodima sa znakom za okoliš EU-a. Popis DID (dio A i B) dostupan je na internetskoj stranici znaka za okoliš EU-a: http://ec.europa.eu/ environment/ecolabel/ecolabelled_products/categories/did_list_en.htm.
            Za tvari za koje nisu dostupni podaci o toksičnosti za vodeni okoliš i biorazgradivosti faktor toksičnosti i faktor razgradnje može se procijeniti strukturnim analogijama sa sličnim tvarima. Te strukturne analogije odobrava nadležno tijelo koje dodjeljuje znak za okoliš EU-a. Također se može primijeniti pristup najgoreg scenarija koristeći sljedeće parametre:
            Pristup najgoreg scenarija:

                        Akutna toksičnost

                        Kronična toksičnost

                        Razgradnja

                        Sastojak

                        LC50/EC50

                        SF(akutni)

                        TF(akutni)

                        NOEC (*)

                        SF(kronični)
                            (*)

                        TF(kronični)

                        DF

                        Aerobno

                        Anaerobno

                        „Naziv”

                        1  mg/l

                        10 000

                        0,0001

                        0,0001

                        1

                        P

                        N

               Dokazivanje lake biorazgradivosti

            Za ispitivanje lake biorazgradivosti koriste se sljedeće metode:

                        1.

                        do 1. prosinca 2010. i tijekom prijelaznog razdoblja od 1. prosinca 2010. do 1. prosinca 2015.:
                        Metode ispitivanja lake biorazgradivosti predviđene Direktivom 67/548/EEZ, posebno metode pobliže opisane u Prilogu V.C4 toj Direktivi, ili njima istovrijedne ispitne metode prema OECD 301 A-F, ili njima istovrijedne metode u skladu s ISO normama.
                        Za površinski aktivne tvari ne primjenjuje se načelo desetodnevnog okna. Razina prolaznosti iznosi 70 % za testove iz Uredbe (EZ) br. 440/2008, metode C.4-A Priloga C.4-B (i istovrijedne testove prema OECD 301 A i E, te istovrijedne testove u skladu s ISO normama), odnosno 60 % za metode C.4-C, D, E i F (i istovrijedne testove prema OECD B, C, D i F, te istovrijedne testove u skladu s ISO normama);

                        2.

                        nakon 1. prosinca 2010. i tijekom prijelaznog razdoblja od 1. prosinca 2010. do 1. prosinca 2015.:
                        Metode ispitivanja predviđene Uredbom (EZ) br. 1272/2008.

               Dokazivanje anaerobne biorazgradivosti

            Referentni testovi za anaerobnu biorazgradivost su EN ISO 11734, ECETOC br. 28 (lipanj 1988.), OECD 311 ili neka druga istovrijedna ispitna metoda kod koje se zahtijeva konačna biorazgradivost od najmanje 60 % u anaerobnim uvjetima. Ispitne metode kod kojih se simuliraju uvjeti u relevantnoj anaerobnoj sredini također se mogu koristiti za dokazivanje da je u anaerobnim uvjetima postignuta konačna razgradivost od 60 %.

               Ekstrapolacija za tvari koje nisu navedene u popisu DID

            Da bi se osigurala potrebna dokumentacija o anaerobnoj biorazgradivosti sastojaka koji nisu navedeni u popisu DID, može se primijeniti sljedeći pristup:

                        1.

                        primjena prihvatljive ekstrapolacije. Za ekstrapolaciju anaerobne razgradivosti strukturno srodnih površinski aktivnih tvari koriste se rezultati dobiveni ispitivanjem jedne sirovine. Ako je anaerobna biorazgradivost potvrđena za neku površinski aktivnu tvar (ili grupu homologa) u skladu s popisom DID, može se pretpostaviti da je slična vrsta površinski aktivne tvari također anaerobno biorazgradiva (na primjer, C12-15 A 1-3 EO sulfat (DID br. 8) je anaerobno biorazgradiv, pa se slična anaerobna biorazgradivost također može pretpostaviti i za C12-15 A 6 EO sulfat). Ako je anaerobna biorazgradivost neke površinski aktivne tvari potvrđena pomoću odgovarajuće ispitne metode, može se pretpostaviti da je slična vrsta površinski aktivne tvari također anaerobno biorazgradiva (na primjer, podaci iz literature koji potvrđuju anaerobnu biorazgradivost površinski aktivnih tvari koji pripadaju grupi alkilester soli amonijaka mogu se upotrijebiti kao dokazi za sličnu anaerobnu biorazgradivost drugih kvartarnih soli amonijaka koje sadrže esterne veze u alkilnom(-im) lancu(-ima));

                        2.

                        izvođenje screening testa anaerobne razgradivosti. Ako je potrebno novo ispitivanje, izvodi se screening test koristeći EN ISO 11734, ECETOC br. 28 (lipanj 1988.), OECD 311 ili neku drugu istovrijednu metodu;

                        3.

                        ispitivanje razgradnje kod male doze. Ako je potrebno novo ispitivanje, i u slučaju eksperimentalnih problema pri screening testu (na primjer, inhibicija zbog toksičnosti tvari koja se testira), ponavlja se ispitivanje koristeći malu dozu površinski aktivne tvari i prati se razgradnja mjerenjem14C ili kemijskim analizama. Ispitivanje kod malih doza može se obavljati pomoću OECD 308 (kolovoz 2000.) ili neke druge istovrijedne metode.

               (*)  Ako nema podataka o akutnoj toksičnosti, ovi su stupci prazni. U tom je slučaju TF(kronični) jednak TF(akutnom).


title: 2000/731/EZ: Odluka Komisije od 10. studenoga 2000. o utvrđivanju poslovnika Savjetodavnog foruma u okviru revidiranog programa dodjele znaka za okoliš Zajednice (priopćena pod brojem dokumenta C(2000) 3281)  Tekst značajan za EGP

text:
               15/Sv. 013

               HR

               Službeni list Europske unije

               15

         32000D0731

               L 293/31

               SLUŽBENI LIST EUROPSKE UNIJE

               10.11.2000.

      ODLUKA KOMISIJE

   od 10. studenoga 2000.
   o utvrđivanju poslovnika Savjetodavnog foruma u okviru revidiranog programa dodjele znaka za okoliš Zajednice
   (priopćena pod brojem dokumenta C(2000) 3281)
   (Tekst značajan za EGP)
   (2000/731/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 175. stavak 1.,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja o revidiranom programu dodjele znaka za okoliš Zajednice (1), a posebno njezin članak 15.,
   budući da:

               (1)

               Člankom 13. Uredbe (EZ) br. 1980/2000 predviđeno je da Komisija treba osnovati Odbor Europske unije za znak za okoliš, dalje u tekstu „EUEB”, koji će se sastojati od nadležnih tijela iz članka 14. i od Savjetodavnog foruma iz članka 15.

               (2)

               Člankom 15. Uredbe (EZ) br. 1980/2000 predviđeno je da Komisija treba osigurati da EUEB u svojim aktivnostima vezanim uz svaku skupinu proizvoda vodi računa o uravnoteženom sudjelovanju svih relevantnih zainteresiranih strana koje se bave predmetnom skupinom proizvoda, kao što su proizvođači i pružatelji usluga, uključujući mala i srednja poduzeća, obrte i njihove poslovne ogranizacije, sindikate, trgovce na veliko i malo, uvoznike, skupine za zaštitu okoliša i organizacije potrošača.

               (3)

               Člankom 15. Uredbe (EZ) br. 1980/2000 predviđeno je da se te strane sastaju na Savjetodavnom forumu.

               (4)

               Člankom 15. Uredbe (EZ) br. 1980/2000 predviđeno je da Komisija utvrđuje poslovnik Savjetodavnog foruma u skladu s postupkom utvrđenim u članku 17.

               (5)

               U uvodnoj izjavi 5. Uredbe (EZ) br. 1980/2000 predviđeno je da je za prihvaćanje sustava dodjele znaka za okoliš Zajednice u javnosti bitno da nevladine organizacije za okoliša i organizacije potrošača imaju važnu ulogu u razvijanju i utvrđivanju mjerila za dodjelu znaka za okoliš Zajednice.

               (6)

               Stavkom 1. Priloga IV. Uredbi (EZ) br. 1980/2000 predviđeno je da će se za razvijanje mjerila za dodjelu znaka za okoliš Zajednice za svaku skupinu proizvoda u okviru EUEB-a osnovati posebna ad hoc radna skupina u kojoj će sudjelovati zainteresirane strane iz članka 15. i nadležna tijela iz članka 14.

               (7)

               Mjere predviđene ovom Odlukom u skladu su s mišljenjem Odbora osnovanog u skladu s člankom 17. Uredbe (EZ) br. 1980/2000.,

         DONIJELA JE OVU ODLUKU:
   Članak 1.
   Ovim se usvaja poslovnik Savjetodavnog foruma, koji je naveden u Prilogu ovoj Odluci.
   Članak 2.
   Odluka Komisije od 18. studenoga 1992. o utvrđivanju poslovnika Savjetodavnog foruma za Program dodjele znaka za okoliš Zajednice (2) ovim se stavlja izvan snage.
   Članak 3.
   Ova je Odluka upućena državama članicama.

      Sastavljeno u Bruxellesu 10. studenoga 2000.

            Za Komisiju

         Margot WALLSTRÖM

            Članica Komisije

      (1)  SL L 237, 21.9.2000., str. 1.

      (2)  C(92) 2314 konačna verzija, 18.11.1992.
   PRILOG
   Poslovnik Savjetodavnog foruma
   1.   Utvrđuje se poslovnik Savjetodavnog foruma (dalje u tekstu Forum) iz članka 15. Uredbe (EZ) br. 1980/2000. Forum djeluje u skladu s navedenom Uredbom.
   2.   Savjetodavni forum i njegovi članovi su članovi Odbora Europske unije za dodjelu znaka za okoliš (EUEB-a) i sudjeluju u svim aktivnostima EUEB-a, a posebno u:

               —

               podnošenju zahtjeva Komisiji da pokrene postupak za utvrđivanje ekoloških mjerila, kao i s njima povezanih zahtjeva za procjenjivanje i verifikaciju usklađenosti skupine proizvoda,

               —

               utvrđivanju i preispitivanju mjerila za dodjelu znaka za okoliš kao i s njima povezanih zahtjeva za procjenjivanje i verifikaciju usklađenosti skupine proizvoda,

               —

               savjetovanju s Komisijom o radnom planu za znak za okoliš Zajednice,

               —

               promicanju i uporabi znaka za okoliš Zajednice.

         3.   Sljedeće organizacije koje, između ostalih, predstavljaju zainteresirane strane iz članka 15. spomenute Uredbe, članice su Foruma, a time i EUEB-a:

               —

               Coface (potrošači, predstavljeni su i BEUC, Eurocoop i AEC),

               —

               EEB (zaštita okoliša),

               —

               ETUC (sindikati),

               —

               UNICE (industrija),

               —

               UEAPME (mala i srednja poduzeća, obrti),

               —

               Eurocommerce (trgovina).

         Kako bi osigurao uravnoteženo sudjelovanje svih relevantnih zainteresiranih strana, EUEB može prema potrebi to članstvo prilagođavati, ili na zahtjev Komisije ili na vlastitu inicijativu koja podliježe odobrenju Komisije.
   4.   Svaki član Foruma mora odrediti po jednu osobu za kontakt.
   5.   Forum se sastaje na zasjedanjima EUEB-a.
   6.   Osim predstavnika za opća pitanja, koji trebaju prisustvovati sastancima EUEB-a, svaki član Foruma treba imenovati barem jednog tehničkog predstavnika za svaku skupinu proizvoda, koji će sudjelovati u ad hoc radnim skupinama koje EUEB osniva za posebne skupine proizvoda, kao i na sastancima EUEB-a na kojima se raspravlja o svim pojedinostima predmetne skupine proizvoda. Ti tehnički predstavnici trebaju, koliko je to moguće, imati visoku razinu stručnosti i znanja o predmetnoj skupini proizvoda.
   7.   Članovi Foruma i njihovi predstavnici za opća i tehnička pitanja postupaju u skladu s ciljevima i načelima utvrđenim u članku 1. navedene Uredbe kao i proceduralnim načelima utvrđenim u Prilogu IV. navedenoj Uredbi.


title: 2008/620/EZ: Odluka Komisije od 22. srpnja 2008. o određivanju posebnog programa nadzora i inspekcijskih pregleda za stokove bakalara u Kattegatu, Sjevernom moru, Skagerraku, istočnom Engleskom kanalu, vodama na zapadu Škotske i Irskom moru (priopćeno pod brojem dokumenta C(2008) 3633)

text:
               04/Sv. 005

               HR

               Službeni list Europske unije

               205

         32008D0620

               L 198/66

               SLUŽBENI LIST EUROPSKE UNIJE

               22.07.2008.

      ODLUKA KOMISIJE

   od 22. srpnja 2008.
   o određivanju posebnog programa nadzora i inspekcijskih pregleda za stokove bakalara u Kattegatu, Sjevernom moru, Skagerraku, istočnom Engleskom kanalu, vodama na zapadu Škotske i Irskom moru
   (priopćeno pod brojem dokumenta C(2008) 3633)
   (2008/620/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2847/93 od 12.listopada 1993. o uspostavi sustava kontrole koji se primjenjuje na zajedničku ribarstvenu politiku (1), a posebno njezin članak 34.c stavak 1.,
   budući da:

               (1)

               Uredbom Vijeća (EZ) br. 423/2004 od 26. veljače 2004. o uvođenju mjera za obnovu stokova bakalara (2) utvrđuju se mjere za obnovu stokova bakalara u Kategattu, Sjevernom moru, Skagerraku, istočnom Engleskom kanalu, vodama zapadno od Škotske i Irskom moru i pravila za praćenje i nadzor ribolova bakalara na navedenim područjima.

               (2)

               Uredba Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (3) predviđa aktivnosti nadzora koje provode Komisija i države članice i suradnju između država članica kako bi se osigurala sukladnost s pravilima zajedničke ribarstvene politike.

               (3)

               Kako bi se osigurao uspjeh mjera za obnovu stokova bakalara u Sjevernom moru, Skagerraku, Kattegatu, vodama na zapadu Škotske, istočnom Engleskom kanalu i Irskom moru, potrebno je donijeti poseban program nadzora i inspekcijskih pregleda koji je usmjeren na ribarstvo koje iskorištava te stokove.

               (4)

               Poseban program nadzora i inspekcijskih pregleda treba donijeti za razdoblje od tri godine. Rezultate dobivene primjenom posebnog programa nadzora i inspekcijskih pregleda države članice o kojima je riječ trebale bi redovito ocjenjivati u suradnji s Agencijom Zajednice za nadzor ribarstva (dalje u tekstu AZNR) koja je uspostavljena Uredbom Vijeća (EZ) br. 768/2005 (4).

               (5)

               Zajedničke aktivnosti inspekcijskih pregleda i nadzora potrebno je provoditi u skladu s planom zajedničke uporabe sredstava koji je donio AZNR.

               (6)

               Mjere predviđene s ovom Odlukom donesene su u suglasnosti s državama članicama o kojima je riječ.

               (7)

               Mjere predviđene u ovoj Odluci u skladu su s mišljenjem Upravljačkog odbora za ribarstvo i akvakulturu,

         DONIJELA JE OVU ODLUKU:
   Članak 1.
   Predmet
   Ovom se Odlukom uspostavlja poseban program nadzora i inspekcijskih pregleda kako bi se osigurala usklađena provedba mjera uvedenih Uredbom (EZ) br. 423/2004 za obnovu stokova bakalara u Kattegatu, Sjevernom moru, Skagerraku, istočnom Engleskom kanalu, vodama zapadno od Škotske i Irskom moru.
   Članak 2.
   Područje primjene
   Poseban program nadzora i inspekcijskih pregleda iz članka 1. primjenjivat će se tri godine na:

               (a)

               ribolovne aktivnosti koje obavljaju plovila za koja vrijede ograničenja ribolovnog napora i s njima povezani uvjeti na područjima iz članka 1.;

               (b)

               sve s njima povezane aktivnosti, uključujući iskrcaj, vaganje, stavljanje na tržište, prijevoz i skladištenje proizvoda ribarstva te evidenciju iskrcaja i prodaje.

         Članak 3.
   Definicije
   Za potrebe ove Odluke vrijede definicije iz članka 3. Uredbe (EZ) br. 2371/2002 i članka 2. Uredbe (EZ) br. 423/2004.
   Članak 4.
   Nacionalni programi nadzora i inspekcijskih pregleda
   1.   Belgija, Danska, Njemačka, Francuska, Irska, Nizozemska, Švedska i Ujedinjena Kraljevina donijet će nacionalne programe nadzora u skladu sa zajedničkim pravilima iz Priloga I. u pogledu aktivnosti iz članka 2.
   2.   Nacionalni programi nadzora i inspekcijskih pregleda moraju sadržavati sve podatke i specifikacije navedene u Prilogu II.
   3.   Države članice iz stavka 1. dostavljaju Komisiji do 15. listopada 2008. svoje nacionalne programe nadzora i inspekcijskih pregleda i vremenski plan njihove provedbe. Vremenski plan uključuje podatke o dodijeljenim ljudskih i materijalnih resursima te razdoblja i zone u kojima će se oni koristiti.
   4.   Nakon toga države članice iz stavka 1. dostavljaju Komisiji svake godine ažurirani vremenski plan provedbe najkasnije 15 dana prije datuma početka njegove provedbe.
   Članak 5.
   Suradnja između država članica
   Sve države članice surađuju s državama članicama iz članka 4. stavka 1. na provedbi posebnog programa nadzora i inspekcijskih pregleda.
   Članak 6.
   Aktivnosti nadzora i inspekcijskih pregleda država članica
   1.   Država članica koja namjerava provesti nadzor i inspekcijski pregled ribarskih plovila u vodama koje su pod jurisdikcijom druge države članice u okviru plana zajedničke uporabe sredstava (dalje u tekstu „PZU”), koji je uspostavljen u skladu s člankom 12. Uredbe (EZ) br. 768/2005, o svojim namjerama obavješćuje kontaktnu točku dotične obalne države članice iz članka 3. Uredbe Komisije (EZ) br. 1042/2006 (5) i Agenciju Zajednice za nadzor ribarstva (dalje u tekstu „AZNR”). Obavijest mora sadržavati sljedeće podatke:

               (a)

               vrstu, ime i pozivni znak inspekcijskih plovila i inspekcijskih letjelica na temelju popisa iz članka 28. stavka 4. Uredbe (EZ) br. 2371/2002;

               (b)

               područja iz članka 1. u kojima će se provoditi nadzor i inspekcijski pregledi;

               (c)

               trajanje aktivnosti nadzora i inspekcijskih pregleda.

         2.   Nadzor i inspekcijski pregledi provode se u skladu s Prilogom I.
   Članak 7.
   Zajednički nadzor i inspekcijski pregledi
   Države članice iz članka 4. stavka 1. obavljaju zajedničke inspekcijske preglede i nadzor u skladu s planom zajedničke uporabe sredstava koji je donio AZNR na temelju članka 12. Uredbe (EZ) br. 768/2005.
   Članak 8.
   Obavješćivanje
   Države članice iz članka 4. stavka 1. dostavljaju Komisiji do 31. siječanja svake godine sljedeće informacije za prethodnu kalendarsku godinu:

               (a)

               nadzorne i inspekcijske zadaće određene u Prilogu I;

               (b)

               prekršaje iz Priloga III. koji su otkriveni u dotičnoj godini, navodeći za svaki prekršaj zastavu plovila, datum i mjesto inspekcijskog pregleda te vrstu prekršaja; države članice navode vrstu prekršaja označavajući ga odgovarajućim slovom iz popisa u Prilogu III;

               (c)

               stanje praćenja prekršaja, kako onih koji su otkriveni u dotičnoj godini tako i onih otkrivenih u prethodnim godinama;

               (d)

               sve odgovarajuće aktivnosti koordinacije i suradnje između država članica.

         Članak 9.
   Ocjenjivanje
   1.   Svaka država članica iz članka 4. stavka 1. mora do 31. siječnja svake godine sastaviti i poslati Komisiji i AZNR-u evaluacijsko izviješće o aktivnostima nadzora i inspekcijskih pregleda koje su provedene tijekom prethodne kalendarske godine u okviru posebnog programa nadzora i inspekcijskih pregleda utvrđenog ovom Odlukom i nacionalnog programa nadzora i inspekcijskih pregleda iz članka 5.
   2.   AZNR uzima u obzir evaluacijska izviješća iz stavka 1. u svojoj godišnjoj ocjeni učinkovitosti plana zajedničke uporabe sredstava kako je određeno u članku 14. uredbe (EZ) br. 768/2005.
   3.   Komisija jednom godišnje saziva sastanak Odbora za ribarstvo i akvakulturu kako bi se ocijenilo poštivanje posebnog programa nadzora i inspekcijskih pregleda i nacionalnih programa nadzora i inspekcijskih pregleda.
   Članak 10.
   Adresati
   Ova je Odluka upućena državama članicama.

      Sastavljeno u Bruxellesu 22. srpnja 2008.

            Za Komisiju

         Joe BORG

            Član Komisije

      (1)  SL L 261, 20.10.1993., str. 1. Uredba kako je zadnji put izmijenjena Uredbom (EZ) br. 1098/2007 (SL L 248, 22.9.2007., str. 1.).

      (2)  SL L 70, 9.3.2004., str. 8.

      (3)  SL L 358, 31.12.2002., str. 59. Uredba kako je izmijenjena uredbom (EZ) br. 865/2007 (SL L 192, 24.7.2007., str. 1.).

      (4)  SL L 128, 21.5.2005., str. 1.

      (5)  SL L 187, 8.7.2006., str. 14.
   PRILOG I

      Nadzorne inspekcijske zadaće

   1.   Opće inspekcijske zadaće

               1.1.

               Za svaki se obavljeni inspekcijski pregled sastavlja zapisnik. Inspektori će u svim slučajevima provjeriti i zabilježiti u svojim zapisnicima sljedeće podatke:

                           (a)

                           podatke o identitetu odgovornih osoba kao i podatke o plovilu ili vozilima uključenim u aktivnosti koje se bile predmet inspekcije;

                           (b)

                           odobrenja: dozvolu, posebnu ribolovnu dozvolu i dodijeljeni ribolovni napor;

                           (c)

                           odgovarajuću dokumentaciju plovila, kao što su očevidnici, potvrde o registraciji, planovi slaganja tereta na plovilu, evidencija obavijesti i prema potrebi evidencija ručnih poruka preko sustava za praćenje plovila (VMS);

                           (d)

                           sve druge bitne nalaze inspekcijskih pregleda na moru, u luci ili u bilo kojoj fazi postupka stavljanja na tržište.

               1.2.

               Nalazi iz točke 1.1. uspoređuju se s informacijama koje su inspektorima dostavila druga nadležna tijela, koje uključuju podatke VMS, prethodne obavijesti i popise plovila s posebnim dozvolama za ribolov bakalara na bilo kojem području iz članka 1. ove Odluke.

         2.   Zadaće inspekcije na moru
   Inspektori provjeravaju:

               (a)

               količine riba zadržane na plovilu u usporedbi s količinama koje su evidentirane u očevidniku te sukladnost s dopuštenim odstupanjima iz članka 13. Uredbe (EZ) br. 423/2004;

               (b)

               sukladnost korištenih alata s odgovarajućim zahtjevima i sukladnost s odredbama o debljini konca ribarskih mreža, najmanjoj dopuštenoj veličini oka mrežnog tega, najmanjoj ulovnoj veličini ribe, dodacima mreži te označavanju i identifikaciji pasivnog alata;

               (c)

               pravilan rad opreme VMS.

         3.   Zadaće inspekcije pri iskrcaju
   Inspektori provjeravaju:

               (a)

               prethodnu obavijest o iskrcaju i podatke o ulovu na plovilu;

               (b)

               jesu li očevidnik i iskrcajna deklaracija pravilno popunjeni i je li se vodila evidencija o naporu;

               (c)

               stvarne količine ribe na plovilu, masu iskrcanog bakalara i drugih iskrcanih vrsta te sukladnost s dopuštenim odstupanjima iz članka 13. Uredbe (EZ) br. 423/2004;

               (d)

               alat na brodu i sukladnost s odredbama o debljini konca ribarskih mreža, najmanjoj dopuštenoj veličini oka mrežnog tega, najmanjoj ulovnoj veličini ribe, dodacima mreži te označavanju identifikaciji pasivnog alata;

               (e)

               prema potrebi, sukladnost s postupkom isključenja opreme VMS.

         4.   Zadaće inspekcije u vezi prijevoza i stavljanja na tržište
   Inspektori provjeravaju:

               (a)

               relevantne dokumente koji prate prijevoz te ih uspoređuju s fizičkim količinama koje se prevoze;

               (b)

               sukladnost sa zahtjevima za razvrstavanje i označivanje i zahtjevima o najmanjoj ulovnoj veličini riba;

               (c)

               dokumentaciju (očevidnik, iskrcajnu deklaraciju i prodajne listove), razvrstavanje i vaganje riba za potrebe kontrole stavljanja na tržište.

         5.   Zadaće za zračni nadzor
   Osoblje zaduženo za zračni nadzor:

               (a)

               unakrsno provjerava opažanja i dodijeljeni napor;

               (b)

               unakrsno provjerava prostorna ograničenja ribolova;

               (c)

               dostavlja podatke o nadzoru za potrebe unakrsne provjere.

         PRILOG II.

      Sadržaj nacionalnih programa nadzora

   Nacionalni programi nadzora sadrže, između ostalog, sljedeće elemente:
   1.   SREDSTVA NADZORA
   —   Ljudski resursi

   Procjena broja inspektora na kopnu i moru te razdoblja i područja u kojima će biti angažirani.
   —   Tehnička sredstva

   Procjena broja patrolnih plovila i letjelica te razdoblja i područja njihovog korištenja.
   —   Financijska sredstva

   Procjena raspodjele proračunskih sredstava za ljudske resurse, patrolna plovila i letjelice.
   2.   ODREĐIVANJE LUKA
   Popis luka određenih za iskrcaj bakalara u količinama većim od dvije tone.
   3.   NADZOR NAPORA
   Sustav raspodjele, praćenja i nadzora ribolovnog napora koji uključuje:

               —

               sustav koji se koristi za provjeru zapisa o ulovima koja su ostvarila plovila kojima su dodijeljeni dodatni dani,

               —

               sustav koji se koristi za provjeru poštivanja ograničenja prilova koja vrijede za plovila kojima su dodijeljeni dodatni dani ili odobrena odstupanja,

               —

               propise i/ili preporuke upućene sektoru o načinu registriranja predviđenog razdoblja upravljanja i ribolovnog alata,

               —

               propise i/ili preporuke upućene sektoru o načinu registriranja namjere korištenja više od jedne kategorije ribolovnih alata u razdoblju upravljanja;

               —

               način upravljanja podacima o ribolovnom naporu i strukturu baze podataka;

               —

               sustav koji se koristi za prijenos dana,

               —

               sustav koji se koristi za dodjelu dodatnih dana,

               —

               sustav koji se koristi za nepripisivanje dana u provozu,

               —

               sustav koji se koristi kako bi se osiguralo povlačenje odgovarajućeg kapaciteta kako bi se plovilima bez dokumentiranih dokaza o ribolovnim aktivnostima omogućilo obavljanje ribolova na određenom području.

         4.   REŽIM RIBOLOVNOG NAPORA
   Uvjeti povezani s ribolovnim naporom, koji uključuju:

               —

               opis korištenog sustava slanja izvješća;

               —

               opis alternativnih nadzornih mjera;

               —

               sustav koji osigurava sukladnost s uvjetima prethodnog obavješćivanja,

               —

               opis sustava za odobrenje iskrcaja;

               —

               metoda izračuna granice odstupanja pri procjeni količina;

         5.   INSPEKCIJSKI PROTOKOLI
   Protokoli za inspekcijske preglede pri iskrcaju, prvoj prodaji, prijevozu nakon prve prodaje i na moru.
   6.   SMJERNICE
   Objasnidbene smjernice za inspektore, organizacije proizvođača i ribare.
   7.   KOMUNIKACIJSKI PROTOKOLI
   Protokoli za komunikaciju s nadležnim tijelima koja su druge države članice imenovale odgovornim tijelima za posebni program nadzora i inspekcijskih pregleda za bakalar.
   8.   RAZMJENA INSPEKTORA
   Protokoli za razmjenu inspektora u kojima su opisane ovlasti i nadležnosti inspektora koji djeluju u isključivom gospodarskom pojasu drugih država članica.
   9.   POSEBNI PARAMETRI ZA INSPEKCIJSKE PREGLEDE
   Svaka će država članica odrediti posebne parametre. Ti se parametri trebaju dostaviti svim dotičnim državama članicama te redovito revidirati nakon analize postignutih rezultata. Parametri za inspekcijske preglede postupno se ažuriraju dok se ne postignu ciljni parametri koji su definirani dalje u tekstu.
   Ciljni parametri
   Najkasnije mjesec dana od datuma stupanja na snagu ove Odluke, države članice će početi s provedbom programa inspekcijskih pregleda uzimajući u obzir dolje navedene ciljeve.
   Države članice će navesti i opisati strategiju uzorkovanja koja će se koristiti.
   Komisija će na zahtjev imati pristup planu uzorkovanja koji koriste države članice.
   (a)   Razina inspekcije u lukama

   Kao opće pravilo, točnost koju je potrebno postići mora biti barem istovjetna onoj koja bi se dobila primjenom jednostavne metode slučajnog odabira pri kojoj inspekcijski pregledi obuhvaćaju 20 % mase svih iskrcanih količina bakalara u državi članici.
   (b)   Razina inspekcije stavljanja na tržište

   Inspekcija 5 % količina bakalara ponuđenih na prodaju na aukciji.
   (c)   Razina inspekcije na moru

   Fleksibilan parametar: određuje se nakon detaljne analize ribolovnih aktivnosti na svakom području. Parametri za inspekcijske preglede na moru izražavaju se kao broj dana patroliranja na moru na područjima upravljanja bakalara, po mogućnosti zajedno s posebnim parametrom za dane patroliranja na posebnim područjima.
   (d)   Razina zračnog nadzora

   Fleksibilan parametar: određuje se nakon detaljne analize ribolovnih aktivnosti na svakom području i uzimajući u obzir resurse kojima raspolaže država članica.
   PRILOG III

      Popis prekršaja iz članka 7.

               A.

               Zapovjednik ribarskog plovila ne ispunjava obveze u pogledu ograničenja ribolovnog napora iz članka 2. ove Odluke.

               B.

               Zapovjednik ili ovlašteni predstavnik zapovjednika ribarskog plovila Zajednice duljine preko svega 10 metara ili veće koji na plovilu ima ili koristi bilo koji alat za koji je potrebna posebna ribolovna dozvola na bilo kojem području iz članka 1. ove Odluke Komisije ne posjeduje ili ne drži na plovilu primjerak posebne ribolovne dozvole.

               C.

               Neovlašteno rukovanje satelitskim sustavom za praćenje plovila iz članka 6. Uredbe Komisije (EZ) br. 2244/2003 od 18. prosinca 2003. o detaljnim pravilima za satelitske sustave za praćenje plovila (1).

               D.

               Krivotvorenje ili neunošenje podataka u očevidnike, izvješća o naporu, iskrcajne deklaracije, prodajne listove, deklaracije o preuzimanju i prijevozne dokumente ili neispunjavanje obveze čuvanja ili dostavljanja tih dokumenata u skladu s člancima 6. do 19. Uredbe (EEZ) br. 2847/93 i člancima 13. do 15. Uredbe (EZ) br. 423/2004.

               E.

               Zapovjednik ribarskog plovila Zajednice ili njegov predstavnik koji na plovilu ima više od jedne tone bakalara ne poštuje pravila o prethodnom obavješćivanju iz članka 11. Uredbe (EZ) br. 423/2004.

               F.

               Iskrcaj više od dvije tone bakalara izvan određenih luka.

      (1)  SL L 333, 20.12.2003., str. 17.